NaiveNeuron/SloPal huggingface dataset:
Dostál, Ondrej, poslanec NR SR (2022-11-30):
Pán poslanec Kuriak, neschválenie rozpočtu nebude znamenať obrovské nedozierne následky. Je možné o návrhu zákona o štátnom rozpočte rokovať a hlasovať opätovne, tam neplatí tá polročná lehota, ktorá zakazuje opätovne predkladať návrhy zákonov, čiže je možné, aby vláda prišla do parlamentu s iným rozpočtom, a nemusí to byť o pol roka, môže to byť ešte v decembri alebo to môže byť v januári. Neviem, či som dobre počul, ale povedali ste, že sa znižujeme k politizovaniu ešte aj pri rozpočte. Teda neviem, či ste to mysleli všeobecne, alebo iba na mňa, ale teda neviem, počúvali ste vystúpenie svojho predsedu, pána ministra financií Matoviča? A teda kto tu politizoval? Ja som hovoril k návrhu rozpočtu. Politizoval som, keď som reagoval na jeho úvodné vystúpenie a opísal som, o čom hovorili iní ministri financií pri uvádzaní rozpočtu v rokoch 2018, 2019, v rokoch 2020 a dokonca v roku 2021, keď ten návrh uvádzal pán minister Matovič, ale zjavne bol v inom duševnom rozpoložení, ako je dnes. A teda argument, že ak bol návrh vypracovaný v súlade s legislatívou Slovenskej republiky, tak by mal byť podporený, je, mierne povedané, absurdný, lebo všetky rozpočty, ktoré boli vypracované v súlade s legislatívou za smeráckych vlád, boli predsa tiež v súlade s legislatívou Slovenskej republiky vypracované a napriek tomu sme za ne my ani vy, poslanci OĽANO, ktorí ste vtedy boli poslanci OĽANO, nehlasovali, lebo to nie je argument.
Šeliga, Juraj, podpredseda NR SR (2020-03-25):
Poslanec Kočiš.
Kollár, Boris, predseda NR SR (2020-04-07):
Pán poslanec Taraba.
Hort, Milan, podpredseda NR SR (2010-11-04):
Ďakujem, pani premiérka. Touto otázkou ste aj vyčerpali čas, ktorý vám je v hodine otázok vyhradený na odpovede. Ďakujem pekne za vaše odpovede. A teraz pokračujeme odpoveďami členov vlády na otázky poslancov tiež podľa vyžrebovaného poradia. Ako prvý bol vyžrebovaný pán poslanec Branislav Ondruš. Jeho otázka je adresovaná podpredsedovi vlády a ministrovi práce, sociálnych vecí a rodiny Slovenskej republiky pánovi ministrovi Jozefovi Mihálovi. Otázka znie: „Pán minister, na rokovanie vlády dňa 27. 10. 2010 ste predložili návrh na odvolanie pána Juhára z postu riaditeľa Úradu práce v Leviciach, hoci riaditeľom je pán inžinier Bačík. Zároveň vláda menovala pána Juráka za druhého právoplatného riaditeľa Úradu práce v Leviciach. Ako sa to mohlo stať? Aké dôsledky ste z toho vyvodili a ako rieši generálne riaditeľstvo úradu práce, sociálnych vecí a rodiny túto situáciu?“ Pán podpredseda vlády, nech sa páči, je tu priestor na vašu odpoveď, od rečníckeho pultu.
B. Bugár, podpredseda NR SR: (2002-03-21):
A. Engliš, poslanec: Ďakujem, pán predsedajúci. Ja som už tejto v snemovni raz konštatoval, že pokiaľ Česi majú baróna Prášila, my máme premiéra cigáňa. A vidím teraz, pani poslankyňa Aibeková, na základe toho, čo ste povedali, že my sme trošku pred tými Čechmi, že my máme nielen premiéra cigáňa, ale aj ministra zdravotníctva cigáňa. Cigáni totiž tak ako ten premiér, cigáni, až sa práši. Alebo aby nebol problém, že klame, až sa práši poslancom do očí, ale nielen poslancom, ale aj pacientom a celej verejnosti. Ďakujem vám pani poslankyňa za toto vyjadrenie, respektíve za myšlienky, ktoré ma v tomto utvrdili.
P. Paška, predseda NR SR: (2009-03-06):
Polhodinová prestávka. (Po prestávke.)
R. Madej, poslanec: (2006-08-02):
Ľudia za minulej vlády trpeli nevšímavosťou minulej vlády aj kvôli jej bezcitným rozhodnutiam. Ja osobne nechápem, prečo napádate rozhodnutia posilniť pracovnoprávnu ochranu zamestnancov. Množstvo ľudí zamestnaných, naozaj kričia hlasy, ťahá voči zamestnávateľom za kratší koniec. A je to výsledok vládnutia vašej bývalej vlády, ktorá zastupovala nie záujmy ľudí, ale len záujmy monopolov a veľkých firiem. Napr. v dôchodkovej reforme, ktorú ste spomínali, vaša vláda spôsobila sekeru v Sociálnej poisťovni 20 mld. korún ročne tým, že ste dlhodobo nevyriešili financovanie výpadku v dôsledku zavedenia 2. piliera, nehovorím o protiústavnom, protiústavnom odňatí sociálnych práv invalidom. Máme nález Ústavného súdu, ktorý potvrdil, že vaši poslanci a poslanci súčasnej opozície hlasovali a odňali protiústavne práva ľuďom, ktorí boli zdravotne ťažko postihnutí. Je množstvo vecí, ktorými ste za minulé obdobie poškodili ľudí. A ja som rád, že budúca vláda aj na základe tohto dokumentu bude... (Prerušenie vystúpenia časomierou.)
Petrík, Simona, poslankyňa NR SR (2017-05-18):
Ďakujem veľmi pekne kolegovi Jozefovi Mihálovi za tieto slová a všetky tieto cenné informácie, ktoré tu takto vehementne opakuje, pretože to považujem za extrémne dôležité, možno nie úplne pre nás tu kolegov tu v pléne, ale možno niektorí si z toho niečo vzali, ale ja verím, že sa tieto jeho slová dostanú k čo najväčšiemu počtu rodičov a najmä otcov na Slovensku. Pretože skutočne aj z našich ciest po Slovensku a debatami s občanmi zisťujeme, že mnoho ľudí o tomto ešte stále nevie aj napriek tomu, že tento zákon platí už 6 rokov. Ale ešte poslednú vec, ktorú som ja ešte raz chcela zdôrazniť a zopakovať, je, že tento môj návrh otcovskej dovolenky je špecifický a dobrý práve v tom, že tá materská, o ktorej hovoril Jozef, nemôže byť v súbehu s materskou, ešte raz to opakujem, s materskou ženy alebo matky. To znamená, že nemôžu byť obaja na materskej. Preto je táto dvojtýždňová otcovská dovolenka veľkým prínosom, že teda umožňuje tomu otcovi byť doma spolu s matkou a byť spolu ako rodina práve v tých prvých dňoch po narodení dieťaťa. Ďakujem.
Bugár, Béla, podpredseda NR SR (2018-12-05):
Ďakujem. Ešte pred otvorením všeobecnej rozpravy pristúpime k ďalšiemu návrhu, nakoľko sme zlúčili rozpravu, a to je prvé čítanie o návrhu poslancov Martina Klusa a Petra Osuského na vydanie zákona, ktorým sa mení zákon č. 300/2005 Z. z. Trestný zákon (tlač 1214). Pán poslanec Klus, nech sa páči, máte slovo.
Laššáková, Jana, podpredsedníčka NR SR (2015-11-24):
Nech sa páči, odpovedajte.
Farkašovský, Karol, poslanec NR SR (2024-01-16):
Pani kolegyňa Mesterová, ja chápem, že zbraňou opozície je strašenie, zveličovanie chýb, ale trošku ste to prehnali, pretože my sme tú chybičku, administratívnu, o ktorej som hovoril, objavili a napravili hneď ako sa dalo, hneď ako to bolo možné. Keďže, zopakujem, aby to bolo jasné, ide o kompetenciu, ktorá prináležala a prináleží, vecne prináleží nie ministerstvu cestovného ruchu a športu, ale ministerstvu dopravy. Ja som si na vašom prejave všimol jednu zaujímavú skutočnosť, pani Mesterová, a síce tú, že ešte ste pri rečníkom pulte ani ústa neotvorili a už sa na vás prihlásilo 16 faktických pripomienok. (Potlesk.) Neviem, či to je rekord, ale je to prinajmenšom čudné a ešte nevedeli, čo budete hovoriť, a už sa hlásili. Myslím si, že to je jasný dôkaz toho, že ako pracuje opozícia a o čo jej vlastne ide, že ide o naťahovanie času. Tomu hovorím absolútna duchovná blízkosť, nečudujem sa, že podaktorí potrebujú aj umelú inteligenciu, aby im pomáhala v tých príspevkoch, ktoré konštruktívneho ste v rozprave nepovedali takmer nič. A naši starí rodičia vravievali, že lepšie je mlčať, mlčať je zlato, najmä vtedy, keď nemáte čo povedať. Ďakujem. (Potlesk.)
Pellegrini, Peter, predseda NR SR (2015-09-29):
Prezentujme sa a hlasujme o pridelení návrhu zákona výborom, určení gestorského výboru a príslušných lehôt na prerokovanie. (Hlasovanie.) Prítomných 131 poslancov, za hlasovalo 129, zdržali sa 2 poslanci. Konštatujem, že sme návrh pridelili výborom, určili príslušné lehoty aj gestorský výbor. Pristúpime k hlasovaniu o poslednom prerokovanom bode, ktorým je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení nálezu Ústavného súdu Slovenskej republiky č. 239/2014 Z. z. Je to tlač 1773. Pán poslanec Panáček, prosím, uveďte hlasovanie o bode 106 schváleného programu.
Kaščáková, Renáta, poslankyňa NR SR (2017-06-21):
Ďakujem veľmi pekne za tento príspevok pánovi Hegerovi. No, pomenoval si to presne. Asi to treba hovoriť proste priamo a bez obalu, zloženie predkladateľov ukazuje jasne, že toto je bohapustá predvolebná politická polievočka županov a kandidátov na županov. Demaskoval si to, že týmto návrhom chcú iba ľudí vo svojich regiónoch balamutiť, ako veľmi im záleží na rozvoji. Ale z môjho pohľadu predkladatelia týmto potvrdzujú vlastne dve veci, ktoré demaskujú, a to po prvé, že situácia na Slovensku s našimi cestami je dodnes stále katastrofálna, proste po rokoch rokúcich, čo tu počúvame samé sľuby, tu cesty a diaľnice jednoducho stále chýbajú. A po druhé, tá druhá vec, z ktorej tento návrh županov usvedčuje, je katastrofálny stav aj ich vlastných ciest, o ktoré sa majú starať. Sú to župani, oni nemusia čakať len na diaľnice a cesty prvej triedy, ktoré spasia ich regióny, veď majú v správe cesty druhej a tretej triedy, tie už dávno mohli a aj mali byť s ich pomocou aj s pomocou eurofondov hádam už aj pozlátené a čiastočne mohli dávno pomôcť regiónom riešiť ťažkú dopravnú situáciu na Slovensku. Teraz chcú, aby štát a vlastne my všetci na dlh, ktorým nás chcú zaťažiť, sme tu sanovali aj ich neschopnosť v regiónoch? Páni župani, ako čerpáte eurofondy, na koľké úseky druhej a tretej triedy ciest ste projektovo pripravení? Aké máte plány udržateľnej mobility vo svojich regiónoch? Nemáte hanby pýtať ďalšie peniaze? Mňa za pánov županov proste plieska hanba, že sa neboja od občanov pýtať na ďalšie dlhy, že tak kľudne hovoria o tom, že peniaze z eurofondov sú dávno minuté. Ľudia nemajú lobotómiu, pamätáme sa na spackané tendre a predražené tendre a to množstvo premrhaných miliónov, na ktoré si aj ty, pán poslanec, vo svojom príspevku správne poukázal.
Kondrót, Maroš, poslanec NR SR (2013-10-22):
Pán predseda, dajte, prosím, hlasovať o zákone ako celku s odporúčaním gestorského výboru schváliť.
Pellegrini, Peter, podpredseda NR SR (2020-07-23):
Pani poslankyňa Mierna
Žiga, Peter, podpredseda NR SR (2024-01-10):
Pán poslanec Janckulík.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 133 poslancov, za 102, proti 21, zdržalo sa 9, nehlasoval 1. Uvedený návrh sme schválili. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Figeľ, Ján, podpredseda NR SR (2012-07-25):
Ďakujem pekne. A ja dávam teraz slovo pánovi spravodajcovi určenému gestorským výborom pre verejnú správu a regionálny rozvoj. Pán poslanec Milan Panáček.
Bugár, Béla, podpredseda NR SR (2017-03-22):
Nech sa páči, prezentujme sa a hlasujme. (Hlasovanie.) Prítomných 136 poslancov, za 42, proti 25, zdržalo sa 69 poslancov. Konštatujem, že doplňujúci návrh schválený nebol.
Hrnčiar, Andrej, podpredseda NR SR (2017-02-14):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Eugenovi Jurzycovi.
Figeľ, Ján, podpredseda NR SR (2013-06-26):
Nech sa páči, Richard Sulík. Vypadlo to z displeja. S reakciou Richard Sulík. Môžete? V prvom rade sedí.
Martvoň, Anton, poslanec NR SR (2014-06-04):
Ďakujem pekne. Pani poslankyňa Žitňanská, budem reagovať asi v dvoch takých oblastiach, lebo je toho strašne veľa, čo ste otvorili. Podľa môjho názoru trošku strašíte, tým, že máme tam stanovisko ako určitý právny akt a že nevieme to zadefinovať. My to vieme zadefinovať. Stanovisko je deklaratórny individuálny správny akt, ktorý bežne sa objavuje v rámci verejnej správy a bežne je preskúmavaný v rámci aj správneho súdnictva, nemusí mať náležitosti rozhodnutia, lebo v podstate rozhodnutie, takisto ako aj stanovisko sú výsledkami právnorealizačných foriem činnosti verejnej správy ako takej. To je toľko k tejto problematike. Čiže to problém nie je. Ste otvorili tú tajnosť hlasovania Súdnej rady, no my neprichádzame s ničím novým. Prišli tvorcovia ústavy, otcovia ústavy alebo tí, čo vytvárali inštitút Súdnej rady, s tým, že to rokovanie a hlasovanie o personálnych otázkach v Súdnej rade má byť tajné. Potom vy kvôli v podstate určitým problémom alebo, dá sa povedať, politike a v boji s predsedom Najvyššieho súdu ste prišli s verejným hlasovaním, ale my nemôžeme robiť zákony len preto, že má niekto spor s niekým, čo je na čele súdu, Najvyššieho súdu alebo na čele Súdnej rady. Je prirodzené, patrí to k všetkým demokratickým štátom, že musí byť zakotvená tajnosť hlasovania. My sa iba navraciame iba k tomu pôvodnému. To bolo za socializmu, keď sa chcelo vidieť, kto je triedny nepriateľ, tak sa hlasovalo verejne, aby sa potom mohlo perzekvovať. Ale dovolím si poukázať, aj vaša materská strana SDKÚ, pokiaľ si dobre pamätám, má primárky tajné, nie verejné. Čiže nedávajte nám do úst, že my sem chceme prísť s niečím, čo nie je štandardné a demokratické. My práve prichádzame s klasickým demokratickým inštitútom, ktorým je tajnosť hlasovania o personálnych otázkach.
Blanár, Juraj, podpredseda NR SR (2023-05-09):
Tak teraz udeľujem slovo pánovi poslancovi Ľubošovi Krajčírovi, ktorý je prihlásený ústne do rozpravy. Ale ešte predtým, nech sa páči, môžete, pán poslanec, ale ešte predtým pán poslanec Cmorej bude reagovať na pani poslankyňu.
Viskupič, Jozef, poslanec NR SR (2015-06-15):
Ďakujem. Mňa v tejto veci, tak ako ste hovorili úvodom, veľmi v súčasnom stave netrápilo zákonné nastavenie, prečo ste neprišli dvakrát na výbor a podobne, ako kolega Hlina hovorí, ste mali možnosť niečo vysvetliť, ale ste tu pred plénom parlamentu a hovorili ste o tom, že vystupujete prvýkrát v parlamente a nebude to politické. Toto bol par excellence politický prejav, pretože tie podstatné veci, a to je, čo všetkých nás zaujíma, prečo jedného člena Slovenskej informačnej služby nezbavíte mlčanlivosti, ste sa nedotkli jedným jediným slovom. Povedal ste, ja som čakal na ten, nejaké zákonné nastavenie, prečo nemôžete chodiť pred výbory, ale čakal som na to, ako sa postavíte k tomu, že je tu svedok, ktorý by mohol minimálne osvetliť to, ako spis Gorila vznikol, či je autentický, alebo nie, čo je podstatné, zaznelo to niekoľkokrát v úvodnom slove, a vy ste sa tejto téme aj vo vašom z môjho pohľadu úvodnom slove absolútne vyhol. Hovorili ste o tom, že vypovedal šéf informačnej služby v roku 2012 a nevidíte dôvod, aby vypovedal nový, o tom sa môžeme sporiť. Ale prečo, to by mňa najviac zaujímalo, nezbavíte mlčanlivosti člena SIS, ktorý vie potvrdiť autenticitu spisu? Toto je podstatné z môjho pohľadu a vy ste sa podľa mňa veľmi politicky, a keď sa chcete vyhnúť politikárčeniu, vyjadrite sa k tejto veci. Toto zaujíma aj mňa a myslím, že viacerých z tohto pléna.
Paška, Pavol, predseda NR SR (2014-06-27):
(Hlasovanie.) 128 prítomných, 46 za, 7 proti, 73 sa zdržalo, 2 nehlasovali. Nebudeme pokračovať v rokovaní o tomto návrhu. Pán poslanec Halúz uvedie v prvom čítaní hlasovanie o návrhu pána poslanca Hlinu na vydanie zákona č. 383 o príspevku pri narodení dieťaťa, je to tlač 1017. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a o príspevku na viac súčasne narodených detí a o zmene a doplnení niektorých zákonov , tlač 1017.)
Paška, Pavol, predseda NR SR (2012-10-29):
Hlasujeme. (Hlasovanie.) 138 prítomných, 59 za, 31 proti, 48 sa zdržalo. Tento návrh sme neschválili.
Suja, Miroslav, poslanec NR SR (2021-01-29):
Ďakujem za slovo. Pani poslankyňa, ja by som sa chcel spýtať len dve veci, či ste tento zákon prerokovali s nejakými vlastníkmi alebo zástupcami vlastníkov pozemkov alebo aspoň s niektorými, aký majú k tomu názor, a takisto s prenajímateľmi, lebo vlastne, tu vlastne neprebehlo klasické medzirezortné pripomienkové konanie, keď je to poslanecký návrh, že akú máme spätnú väzbu z jednej a z druhej strany. Mňa by to zaujímalo zatiaľ, kým vystúpim v rozprave. Ďakujem.
Nicholsonová, Lucia, podpredsedníčka NR SR (2016-04-27):
Aj my ďakujeme. Pán poslanec Dostál, chcete reagovať? Nechcete. Ďakujem pekne. Týmto považujeme rozpravu za ukončenú. Chcem sa opýtať pána navrhovateľa a pána ministra, či chce zaujať stanovisko. Nech sa páči.
Grendel, Gábor, poslanec NR SR (2024-01-25):
Ďakujem za faktické poznámky. Pán poslanec Čaučík, a to som ešte nestihol povedať, že to zníženie trestných sadzieb pri tých rôznych majetkových a ekonomických trestných činoch spôsobí, že mnohí páchatelia, ktorým by dnes hrozili nepodmienečné tresty, ktorí by museli ísť do väzenia za tie rôzne podvody, vyviaznu vďaka zníženiu trestných sadzieb s podmienkou. Budú na slobode. Že tu naozaj sa stane to, že sa na Slovensku stane výhodným, výhodnou živnosťou kradnúť a podvádzať, lebo aj keď vám na to prídu povedzme do tých troch rokov v niektorých prípadoch, tak vyviaznete s podmienkou. Čiže nič sa vám nestane reálne.
P. Hrušovský, podpredseda NR SR: (2002-05-31):
(Hlasovanie.) Prítomných je 90 poslancov, za 47, proti 22, zdržalo sa 18, nehlasovali 3. Návrh sme schválili. Pristúpime k hlasovaniu o ďalšom návrhu, ktorým je návrh poslankyne Márii Angelovičovej . Poprosím pána poslanca Muránskeho, aby ako poverený člen výboru uvádzal návrhy na hlasovanie. Pán poslanec Muránsky, máte slovo. Prosím o pokoj, páni poslanci, v rokovacej sále.
Bugár, Béla, podpredseda NR SR (2011-09-13):
Pán poslanec Martinák.
Ľ. Micheľ, poslanec: (2007-11-29):
Čo sa týka pána Kubánka, samozrejme, súhlasím alebo ja nepochybujem o tom, že program bude naplnený. Ja som len povedal, že tých financií je málo. Bola tu veľká debata o lotériách, že prídu veľké peniaze do športu z lotérií. Hovorilo sa o tom, že zákon o športe bude prijatý v októbri, povedal to pán Rafaj, verejne, keď som bol za pultom a, bohužiaľ, asi som len nepochopil, v ktorom októbri, pretože nepovedal presne rok, takže môže to byť aj v októbri roku 2009. Čo sa týka vašej pripomienky, k tomu neviem presne reagovať, pretože vtedy som ešte nebol v politike, nebol som ani v parlamente, takže určite sa môžem na ten problém pozrieť, ale momentálne na to určite neviem odpovedať. Ďakujem.
Glváč, Martin, podpredseda NR SR (2019-02-06):
S reakciou pán poslanec Schlosár.
Bugár, Béla, podpredseda NR SR (2011-05-27):
Ďalej v rozprave vystúpi pán poslanec Matovič, nech sa páči. Potom sa pripraví pán poslanec Číž.
Grendel, Gábor, podpredseda NR SR (2022-04-28):
Pán poslanec Filip Kuffa.
P. Hrušovský, predseda NR SR: (2005-02-08):
(Hlasovanie.) 135 prítomných, 107 za, 16 proti, 11 sa zdržalo, 1 nehlasoval. Návrh sme schválili. Ďalší návrh na samostatné hlasovanie sa týka bodu 203. M. Abelovský, poslanec: Ide o vypustenie § 305, čo je založenie, zosnovanie, podpora zločineckej skupiny, s návrhom gestorského výboru schváliť návrh v bode 203 s tým, že pozmeňujúce návrhy podali pán poslanec Miklušičák a pán poslanec Miššík.
Gál, Gábor, poslanec NR SR (2014-05-28):
Ďakujem. Ja len stredne krátko. Ja som už pri prvom čítaní vyjadril svoju podporu k tomuto návrhu zákona, lebo ja si myslím, že je to správne, aby sme dali Ústavnému súdu určitú lehotu. Samotný život vyžiadal od nás túto zmenu, nakoľko nie jedno rozhodnutie Ústavného súdu, ktorým vlastne vyslovil nesúlad zákona s ústavou a bol tam návrh na predbežné opatrenie, aby bola pozastavená účinnosť zákona a tejto žiadosti Ústavný súd nevyhovel a potom sme mali veľmi ťažké dopady na to, že ako napraviť ten stav, ktorý tu nastal zákonom, ktorý potom bol vyhlásený neskôr o rok, o dva, ako povedala pani poslankyňa Žitňanská, za nesúlad s ústavou a účinnosť bola pozastavená, museli sme zmeniť ten zákon. Veľmi dobre si pamätáme zákon na vyvlastňovanie pozemkov pod diaľnicami, že sme napadli ten zákon na Ústavnom súde, žiadali sme, aby bola pozastavená účinnosť, účinnosť nebola pozastavená, Ústavný súd neskôr vyslovil to, že zákon nie je v súlade s Ústavou, ale procesy, ktoré prebehli už podľa toho zákona, tam už, keď už niekto vám postaví diaľnicu alebo úsek cesty na vašom pozemku, na vašom dvore bez toho, aby ste s tým vy boli súhlasili, tak už tam je veľmi ťažká náprava a náprava môže byť veľmi ťažká aj v prípade novely zákona o štátnom občianstve, ktorá už teraz, neviem, leží už na Ústavnom súde dva a pol, vyše dva a pol roka, Ústavný súd nie a nie rozhodnúť, vyše 800 občanov už stratilo slovenský pas, slovenské občianstvo a tiež sme požiadali o pozastavenie účinnosti, ale neviem si dosť dobre predstaviť, že čo bude, veľmi ťažko bude naprávať to, keď občania stratia, teda stratili to slovenské štátne občianstvo, aká bude tá náprava, lebo aj tie pozmeňujúce návrhy, ktoré dávala strana SMER ako opozičná, chcela vylepšiť ten svoj zákon, tak tiež rátali s tým, že tam bude potreba nejakej nápravy. A tá bude veľmi ťažká aj v tomto prípade. Ale je iks prípadov. A čo sa týka tej sankcie. No, tak niečo našli. Našli nejaký ten klobúčik, nejakú tú čiapku. Áno, právna teória hovorí o tom, že právna norma je vtedy perfektná, keď je v nej aj sankcia, keď obsahuje sankciu. No ale pán poslanec Fronc správne poznamenal, že tých právnych noriem máme neúrekom, kde sankcia nie je. Mýliť sa je ľudské, možno ja sa teraz mýlim, ale neviem, či si pamätám vôbec to, že Ústavný súd má určité povinnosti, určenie lehoty v niektorých prípadoch, či tam je vôbec nejaká sankcia. Asi nie. Asi nie. Čiže nič nové pod slnkom by toto nebolo, ako tento argument na strane tých, ktorí nechcú zahlasovať za tento zákon je taký, no, nešťastný, nedobre domyslený a by som povedal, nájdite niečo iné. Ďakujem pekne za slovo.
Baránik, Alojz, poslanec NR SR (2020-06-10):
Ďakujem pekne. Navrhujem, aby Kancelária Národnej rady Slovenskej republiky podala správu o tom, či existujú podozrenia na to, že bola odpočúvaná alebo sledovaná komunikácia terajšej koalície v minulom volebnom období. Zdôvodnenie: Ako vieme, existujú, prebieha trestné stíhanie alebo vyšetrovanie vo veci sledovania všetkých komunikácií v priestore, vo vládnom priestore, teda by ma zaujímalo, že či sa toto týka aj poslancov Národnej rady v minulom volebnom období. Ďakujem.
Žiga, Peter, podpredseda NR SR (2024-04-30):
Prezentujme sa a hlasujme. (Hlasovanie.) 144 prítomných, 79 za, 63 proti, 1 sa zdržal, 1 nehlasoval. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní . Nasleduje hlasovanie v prvom čítaní o návrhu poslancov Huliaka, Kramplovej, Garaja a Lučanského na vydanie zákona, ktorým sa mení a dopĺňa zákon č. 213/1997 o neziskových organizáciách poskytujúcich všeobecne prospešné služby, tlač 245, bod 45 schváleného programu. Prosím spravodajkyňu z ústavnoprávneho výboru poslankyňu Zuzanu Plevíkovú, aby uviedla hlasovanie. (Hlasovanie v prvom čítaní o návrhu poslancov Národnej rady Slovenskej republiky Rudolfa Huliaka, Dagmar Kramplovej, Milana Garaja a Adama Lučanského na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov a ktorým sa menia a dopĺňajú niektoré zákony , tlač 245.)
Bugár, Béla, podpredseda NR SR (2018-06-20):
Je s tým všeobecný súhlas? (Reakcie z pléna.) Ešte raz, je s tým všeobecný súhlas? Nie. Prezentujme sa a hlasujme. Ešte raz, zastavujem toto hlasovanie, pán poslanec, dobre som rozumel, že dnes o piatej? Alebo v piatok? Dnes o piatej. Dobre. Takže, prosím vás, ruším toto hlasovanie, skúste to nejak vymazať. Takže pýtam sa, či je všeobecný súhlas. O piatej hlasujeme. Ďakujem pekne. Procedurálny návrh, pani poslankyňa Dubačová?
Senko, Ján, poslanec NR SR (2014-04-02):
Ďakujem za slovo. Pán poslanec, ja som vo svojom príspevku reagoval na príspevok pána Hlinu a bolo to trošku v iných súvislostiach vzhľadom na to, tak jemne poviem, prekrútili ste moje slová tak, aby ste ich dostali do úplne inej polohy. Ja som reagoval na to, že pán poslanec Hlina tu hovoril niečo také, aby sa opozícia spojila, hľadala spoločne riešenia na tomto poli, aby si našla nejakého hovorcu. Na to som povedal, že je tu poslanec z opozičného tábora, je dokonca splnomocnencom vlády pre riešenie tejto problematiky a môžete s ním kedykoľvek hovoriť. Ja neviem, prečo jeho služby nevyužívate a prečo prostredníctvom neho tiež tu aj na parlamentnej pôde neriešite veci. Som rád, že konečne tu pán splnomocnenec aj teraz pred chvíľou povedal, že čo sa robí na poli problémov s rómskym obyvateľstvom a bolo by asi potrebné, aby častejšie vystupoval a svoju prácu obhajoval a nie aby mlčal tam, kde mlčať nemá. A čo sa týka prezidentských volieb. Presne to sa začína robiť, čo sme očakávali, že si chcete prisvojiť výsledok, ktorý vám vôbec neprislúcha. Ak je tomu tak, tak nech budúci prezident povie, že je občanom všetkých ľudí a nie zlepenca, ktorý hovorí o tom, že jeho zásluhou sa stal prezidentom. Vôbec to nie je pravda a SMER si obhájil svoju pozíciu, pretože tých 40 %, ktoré mal aj v predchádzajúcich voľbách, má naďalej, zatiaľ čo vy nie. Bohužiaľ, je to tak. Predeľte si možno osemnástimi stranami, ktorých vás je v súčasnom období v opozícii a zistíte, že pre každú z vás je necelých 5 %, že by ste sa možno nedostali ani do parlamentu. Jediný, ktorý možno vyhral, je pán Lipšic, ktorý od začiatku stál za pánom Kiskom.
P. Hrušovský, predseda NR SR: (2003-01-14):
E. Rusnáková, poslankyňa: ... na základe zákona č. 189/1993 Z. z. o Fonde detí a mládeže v znení neskorších predpisov sa dňom 18. januára 2003 končí funkčné obdobie členov Dozornej rady Fondu detí a mládeže. Národná rada Slovenskej republiky na svojej 4. schôdzi 12. decembra 2002 prerokovala návrh na voľbu členov Rady Fondu detí a mládeže a členov Dozornej rady Fondu detí a mládeže. V tajnom hlasovaní však namiesto troch nových členov dozornej rady boli zvolení len dvaja členovia z navrhovaných kandidátov, a preto je potrebné uskutočniť novú voľbu. Predseda Národnej rady svojím rozhodnutím číslo 107 pridelil na voľbu kandidáta za člena Dozornej rady Fondu detí a mládeže na prerokovanie Výboru NR SR pre vzdelanie, vedu, šport, mládež a kultúru do 14. januára 2003 s tým, že výbor predloží Národnej rade správu o výsledku prerokovania. Podľa § 11 ods. 2 zákona NR SR č. 189/1993 Z. z. vláda v tlači 130 navrhuje za člena Dozornej rady Fondu detí a mládeže kandidáta Ing. Petra Bulláka. Výbor v prijatom uznesení číslo 32 z 9. januára 2003 odporúča Národnej rade Slovenskej republiky, aby zvolila Petra Bulláka za člena Dozornej rady Fondu detí a mládeže na funkčné obdobie štyroch rokov, ktoré sa začne dňom 19. januára 2003. Návrh uznesenia je prílohou tejto správy.
Bugár, Béla, podpredseda NR SR (2017-03-28):
Áno. Nech sa páči, prezentujeme sa a hlasujme o tomto návrhu, pokiaľ nie je všeobecný súhlas. Vidím, že nie. (Hlasovanie.) Prítomných 127, za 82, proti 43, 1 sa zdržal, 1 nehlasoval. Konštatujem, že návrh procedurálny bol odsúhlasený. Ako prvý v rozprave vystúpi... (Reakcie z pléna.) Pani poslankyňa, to je čo? (Reakcia z pléna.) No nie. Ukážte, prosím vás, kto sa prihlásil do rozpravy. (Reakcie z pléna.) Prepáčte, nie vy, ale tam technik. (Smiech v sále.) To znamená, že pán poslanec Marosz, Hrnko, Matovič, Číž, Blahová, Dostál, Farkašovský, Baránik, Viskupič a Remišová, ale... (Reakcie z pléna.) Aha, v poriadku. To znamená, vy ste jedenásti, lebo od dvojky to išlo. Ešte raz to ukážte. Áno, v poriadku. To znamená, že týchto pánov poslancov sa prihlásilo. Už neo..., prepáčte (reakcie z pléna), to je, to je jedno. Ja som to normálnym spôsobom otvoril, uzavrel. Takže ako prvý vystúpi pán poslanec Marosz. Nech sa páči. (Reakcie z pléna.) Ešte raz. Môžete sa pozrieť aj hore. Páni poslanci, raz sme to už urobili, keď som trikrát otvoril možnosť sa prihlásiť do rozpravy, aj tak bolo zle. Teraz som normálne otvoril možnosť, prečítal som desiati, deviati, jedená... (Reakcia z pléna.) Pán kolega, keď chcete kričať, môžte, ale ja mám silnejší hlas, ešte k tomu aj mikrofón. Takže môžeme súťažiť, ak chcete, len vyhrám ja. Takže, pán kolega, ešte raz. Prečítal som, že deviati, mená nie. Deviati, potom, že jedenásti. Končím možnosť. Takže tých jedenásť tam je. Takže, pán poslanec Marosz, nech sa páči, máte slovo.
Blanár, Juraj, podpredseda NR SR (2023-06-14):
Teraz udeľujem slovo pánovi poslancovi Kyselicovi, ktorý si dohodol prehodenie poradia s pánom poslancom Naďom. Po jeho vystúpení bude vystupovať pán poslanec Naď. Dúfam, že to už je posledná dohoda pána poslanca Naďa.
Zmajkovičová, Renáta, podpredsedníčka NR SR (2013-05-28):
Pani spravodajkyňa, chcete zaujať? Nie? Prerušujem rokovanie o tomto bode programu. Nasledujúcim bodom programu je, pokračujeme teraz v prerušenej rozprave v prvom čítaní o návrhu poslancov Maroša Kondróta, Michala Bagačku a Františka Petra na vydanie zákona, ktorým sa mení zákon č. 175/1999 Z. z. o niektorých opatreniach týkajúcich sa prípravy významných investícií , tlač 465. Teraz poprosím pána poslanca Františka Petra, aby zaujal miesto určené pre navrhovateľa, a spravodajkyňu z výboru pre hospodárske záležitosti, pani poslankyňu Leu Grečkovú, aby svoje miesto zaujala. Do rozpravy sú ešte prihlásení pán poslanec Hraško, Hlina a Viliam Novotný. Nech sa páči, pán poslanec Hraško.
Simon, Zsolt, poslanec NR SR (2015-10-06):
Ďakujem. Vážený pán predsedajúci, vážené pani poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 1770. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej právnej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady potom navrhnem, aby boli priradené ústavnoprávnemu výboru, výboru pre financie a rozpočet a výboru Národnej rady pre pôdohospodárstvo a životné prostredie. Za gestorský výbor potom navrhnem výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 9. novembra 2015 a v gestorskom výbore do 10. novembra 2015. Pán predsedajúci, otvorte, prosím, všeobecnú rozpravu.
Glváč, Martin, podpredseda NR SR (2017-12-01):
Pán poslanec Tomáš.
Marcinková, Vladimíra, poslankyňa NR SR (2022-09-27):
Pán predsedajúci, ďakujem pekne za slovo. Vážené pani poslankyne, vážení páni poslanci, dovoľte mi uviesť návrh zákona, ktorým sa dopĺňa zákon 576/2004 o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov. Je to zákon, je to novela zákona, ktorú predkladám spolu s kolegyňami pani Annou Záborskou, pani Evou Hudecovou, pani Zuzanou Šebovou, pani Romanou Tabák a pani Janou Bittó Cigánikovou. A takou základnou pointou zákona je, aby sme priznali ženám rodičkám pri pôrode právo na to, aby tam mohla byť s nimi prítomná sprevádzajúca osoba. Takže veľmi rada by som túto ideu a náš návrh rozvinula v rozprave, do ktorej sa hlásim ako prvá. Ďakujem pekne.
Jurinová, Erika, podpredsedníčka NR SR (2014-07-01):
Dobre. Takže sťahujete. Nech sa páči.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 146 prítomných, 78 za, 22 proti, 45 sa zdržalo, 1 nehlasoval. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní . Videl som procedurálne návrhy, pani poslankyňa Remišová.
P. Hrušovský, predseda NR SR: (2005-09-23):
Neschválili sme návrh zo spoločnej správy. Ďalší návrh, pani poslankyňa. M. Demeterová, poslankyňa: Pán predseda, prosím, dajte hlasovať o pozmeňujúcom návrhu pána poslanca Šulaja.
Šeliga, Juraj, podpredseda NR SR (2020-09-16):
Pani poslankyňa Kozelová.
Kazda, Radovan, poslanec NR SR (2021-07-23):
Pán poslanec Blanár, pán podpredseda, oceňujem vecný tón debaty. Po tejto náloži od fašistického krídla je to veľmi povzbudzujúce. A takisto oceňujem, že zaznel tam taký váš návrh na riešenie, napríklad že, asi keď to budem interpretovať, že v tom zmysle, že očkovanie je, má aj výhody. Myslím, že takto vás presne citujem, ale že napríklad by malo byť umožnené že uhrádzať PCR testy. Tak to, toto považujem za konštruktívny návrh, o ktorom sa dá rozprávať. A druhá vec je, ktorú som chcel povedať, že fakty. Fakty sú tie, že ten počet hospitalizovaných je neúmerne vyšší u nezaočkovaných. To je číry fakt. Napriek všetkým tým pochybnostiam, o ktorých ste tu hovorili, je to číry fakt, je drvivá väčšina tých hospitalizovaných v tých iných, ďalších krajinách je práve u tých, ktorí nie sú zaočkovaní. A toto bol náš spoločný cieľ, ktorý ste mali aj vaša vláda, aj naša vláda, dosiahnuť stav, kedy nebudú preplnené nemocnice, kedy nebudú zomierať ľudia a dosiahnuť ho spôsobom zníženia mobility. Preto som veľmi taký trochu znepokojený tým, že vy ste ako strana, že ste sa vydali týmto smerom populistickým a začínate takým nie celkom korektným spôsobom spochybňovať práve túto nastavenú politiku. Lebo si myslím, že vy keby ste vládli a keby ste neprehrali voľby, tak by ste postupovali veľmi podobným spôsobom. O tom som presvedčený. Postupovali by ste podobným spôsobom, snažili by ste sa podporovať očkovanie, snažili by ste sa motivovať ľudí k očkovaniu. Som prekvapený, že teraz ste sa vydali na túto vlnu populizmu.
Záhumenský, Marian, poslanec NR SR (2015-04-23):
Ďakujem pekne, pán podpredseda, za to, že si nám ozrejmil situáciu okolo Váhostavu (smiech v sále), ako aj kroky, ktoré prijala vláda, aby sa zmiernili dopady na nezaistených veriteľov Váhostavu, aj kroky, ktoré sa prijmú na to, aby už reštrukturalizácie mohli prebiehať podľa iných pravidiel. Chcem sa ale spýtať, myslíte si, že by v takejto krízovej situácii pre podnikateľov stávajúcich diaľnice, k takej situácii by došlo, keby vtedajší minister dopravy pán Figeľ reagoval na varovania a upozornenia expertov, ktorí sa zaoberajú výstavbou diaľnic, ktorí upozorňovali na to, že situácia a ceny, do ktorých tlačí, sú nereálne? Ďakujem.
Plaváková, Lucia, poslankyňa NR SR (2023-11-23):
40. Pán minister, mňa ako právničku zaujali tieto vaše slová. Kto je obvinený, musí byť postavený mimo službu, bodka. No ja teda neviem, ja sa tu pozerám na znenie predmetného ustanovenia zákona a vidím tam čosi iné. Podľa § 46 ods. 1 zákona o štátnej službe policajtov, policajt sa musí dočasne pozbaviť výkonu štátnej služby, ak by jeho ďalšie ponechanie vo výkone štátnej služby ohrozovalo dôležitý záujem štátnej služby alebo priebeh objasňovania jeho konania a je dôvodne podozrivý, že spáchal trestný čin. Trestné stíhanie je tak len jednou z podmienok. Žiadna bodka. Zároveň sa musí posudzovať, či ponechanie vo výkone štátnej služby ohrozuje jej dôležitý záujem alebo priebeh objasňovania jeho konania. Ak ste to posúdenie nerobili, tak ste konali v rozpore s týmto ustanovením, a to aj v prípade čurillovcov, ako aj vo všetkých ostatných prípadoch, v ktorých ste vydali personálny rozkaz v posledných dňoch, keď ste sa snažili prekryť vaše protizákonné konanie pri vyšetrovateľoch Jána Čurillu a ďalších. (Potlesk.)
Grendel, Gábor, podpredseda NR SR (2021-09-16):
Vážené panie poslankyne, vážení páni poslanci, vzhľadom na to, že po sľube poslanca boli vykonané zmeny v databáze hlasovacieho zariadenia, prosím všetkých poslancov, aby si vybrali hlasovaciu kartu zo zariadenia a opätovne ju zasunuli. Ďakujem. A teraz budeme pokračovať v rokovaní návrhom na zmeny v zložení výborov Národnej rady Slovenskej republiky. Upozorňujem, že budeme potom ihneď hlasovať o tom, že berieme na vedomie tieto zmeny. Návrh máte rozdaný ako tlač 681 a bol vypracovaný na základe návrhu poslancov členov klubu poslancov za hnutie OBYČAJNÝCH ĽUDÍ a nezávislé osobnosti. (Rokovanie o návrhu na zmeny v zložení výborov Národnej rady Slovenskej republiky , tlač 681.) Otváram rozpravu k tomuto bodu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie. Takže vyhlasujem rozpravu za skončenú. A pristúpime k hlasovaniu o návrhu na zmeny v zložení výborov, ako ho máte v tlači 681. Tí, ktorí prichádzate do sály až teraz, aj vás chcem poprosiť, aby ste si vytiahli karty a potom vrátili naspäť do hlasovacieho zariadenia kvôli reštartu systému, aby hlasovanie, pardon, mohlo hladko zbehnúť. Takže prosím, prezentujme sa a hlasujme o návrhu na zmeny v zložení výborov, tlač 681. (Hlasovanie: Prítomných 58 poslancov.) Jedno nefunkčné hlasovacie zariadenie nás nevytrhne z biedy, takže konštatujem, že v tejto chvíli nie sme uznášaniaschopní o hlasovaní, teda k hlasovaniu o tomto bode programu a budeme o tom hlasovať pri najbližšom hlasovaní, to znamená, že o 17. hodine. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 570/2005 o brannej povinnosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 463/2003 o vojnových veteránoch a o doplnení zákona č. 328/2002 o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 643. Návrh na jeho pridelenie na prerokovanie výborom je v rozhodnutí č. 669. Prosím ministra obrany Slovenskej republiky Jaroslava Naďa, aby vládny návrh zákona uviedol. (Rokovanie o vládnom návrh zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov , tlač 643.)
Hlina, Alojz, poslanec NR SR (2015-11-24):
Ja som len toľko si dovolil povedať, však, pán minister, máte záverečné slovo, môžete zase pokojne na mňa brýzgať 10 minút, neviem, o čom všetkom pokojne môžete hovoriť, môžu to byť prípadne neviem teraz nejaké osobné veci, pokojne to točte, krúťte, prípadne na záver povedzte toto, dobre, ja už to tu poznám, proste kydať, liať, to je úplne v poriadku. Vydržím, znesiem to, ale na konci by som poprosil predsa len, či by ste nezjednotili to stanovisko ľudí, ktorí sú na uliciach, hej, keď im nejaký poslanec máva diplomatickým pasom a odvoláva sa na nejakú imunitu plynúcu z diplomatického pasu. Ďakujem.
Kučera, Karol, poslanec NR SR (2023-02-14):
Tak pani Zemanová, ja som rád teda, že predkladáte tento zákon na rozdiel tuto od kolegu (povedané so smiechom), lebo si myslím, že ten šport spája, samozrejme, a aby sme držali krok možno aj s tou Európskou úniou, ktorá má nejakú víziu toho prepojenia, vlastne aj čo sa týka najmä cyklotrás, tak si myslím, že potrebujeme držať krok a presne ten register je potrebný spraviť, samozrejme, dôkladne, legislatívne správne, presne, aby nedochádzali možno takéto situácie, aké tu opisoval pán kolega Suja, a je... ako kvitujem to, že teda k tejto téme sa dokázala spojiť teda tým, že šport spája, aj tá bývalá koalícia v tých navrhovateľoch a vidíme tú spoluprácu, aj že funguje medzi teda Klubom slovenských turistov a Slovenskom cykloklube a... ale aj ďalšími, ako ste spomínali. No a ja len možno poviem ešte navyše, že máme na Slovensku taký unikát v podstate, samozrejme, lebo cyklotrasy a turistické trasy dávajú dokopy až 30-tisíc kilometrov, čo je taký unikát, a to by sme si naozaj mali pestovať na Slovenku a mali by sme naozaj urobiť všetko preto, aby, aby sme možno boli taká výstavná skriňa tej Európy v rámci tohto a prilákali tak sem turizmus, turistický ruch a podobne. Tak ďakujem.
J. Tkáčová, poslankyňa: (2009-02-11):
A tým, že vy posuniete podávanie daňových priznaní o mesiac alebo o štvrťrok, vlastne posúvate aj termín zúčtovania dane za rok 2008. A tým pádom vlastne tí, ktorí budú platiť menšiu daňovú povinnosť za rok 2008, vás budú úverovať mesiac alebo celý kvartál. Takže myslím si, že vy počítate s tým, že za rok 2008 bude výber na dani z príjmu nižší, a tým pádom si chcete podržať prostriedky aj fyzických osôb, aj právnických osôb. To je bod č. 1. Bod č. 2. Vláda urobila prvý krok. Snaží sa podporiť zamestnancov, snaží sa podporiť fyzické osoby. Fajn, ale buďte odvážni a urobte krok číslo dva. Podporte zamestnávateľov, pretože to sú tí, ktorí držia pracovné miesta, ktorí ich vytvárajú. A zbytočne budete podporovať zamestnancov, ak sa nezlepší podnikateľské prostredie. To znamená, znížiť dane, znížiť odvody každopádne, pružný Zákonník práce, aby si udržali prácu aj tí, ktorí pri súčasnej výške minimálnej mzdy jednoducho na svoju mzdu... (Prerušenie vystúpenia časomierou.)
K. Tóthová, poslankyňa: (2009-02-18):
Len pre historickú pravdu, pán poslanec, nie je pravda, že keď som to súkromie s pani poslankyňou Muškovou vyčlenila, ste sa pripojili k zákonu o zákaze pitia alkoholických nápojov, lebo v parlamente schválený návrh ako už konečný, ktorý išiel k prezidentovi a ktorý pre mňa z nepochopiteľných dôvodov pán prezident vrátil, už to súkromie nemal. A vy ste ten... (Reakcia poslanca.) Nie, nemal, určite nemal. A vy ste to vtedy nepodporili, ale ja uznávam, že každý má svoj vývoj. Každý má svoj vývoj, a pokiaľ ten vývoj smeruje k pochopeniu toho, čo je správne a čo je pre spoločnosť prospešné, tak ja ten vývoj beriem, uznávam a oceňujem. A myslím, že takto treba postupovať, pretože našou povinnosťou je prijímať zákony, ktoré sú v prospech spoločnosti – to znie ako fráza, ale je to skutočne základná požiadavka. A zákony, ktoré majú svoju morálnu kvalitu, mne, ako ste dozaista zistili, práve tieto zákony chýbajú, ktoré držia morálnu kvalitu, ktoré potierajú veci, ktoré nie sú, sú v rozpore s našou kresťanskou morálkou.
Šofranko, Mária, poslankyňa NR SR (2020-11-05):
Tým sme hlasovali o všetkých návrhoch uvedených v spoločnej správe a teraz pristúpime k hlasovaniu o návrhoch poddaných v rozprave. Prvý vystúpil pán poslanec Richard Vašečka a podal pozmeňujúci a doplňujúci návrh v členení piatich novelizačných bodov, o ktorých budeme hlasovať spoločne. Prosím, pán predsedajúci, dajte hlasovať o návrhu podaného poslancom Vašečkom.
P. Paška, predseda NR SR: (2009-04-29):
(Hlasovanie.) 121 prítomných, 117 za, 1 sa zdržal, 3 nehlasovali. Tieto návrhy sme schválili.
Glváč, Martin, podpredseda NR SR (2016-04-22):
Pán poslanec Hrnko.
Tomáš, Erik, poslanec NR SR (2020-04-22):
Pán kolega Grendel, žiadate Národnú radu, aby vyslovila dôveru premiérovi a jednotlivým ministrom, no ale oni vzájomne medzi sebou už žiadnu dôveru nepociťujú. Pán Matovič nemá podľa mňa za posledné týždne žiadnu dôveru v pána Sulíka, ministra hospodárstva, a naopak, pán Sulík už nepožíva žiadnu dôveru voči pánovi Matovičovi. Dokonca až k takej dokonalosti sa tá dôvera vo vládnej koalície dostala alebo dopracovala, že štátny tajomník ministerstva hospodárstva vyslovuje nedôveru ministrovi hospodárstva a vlastnej vláde v otvorenom liste ekonómov, ktorí kritizujú vládu za pomalé kroky. Nadchla ma aj časť, keď vyslovujete dôveru štátu vo veci boja s daňovými únikmi. Ale tu vám musím povedať, že ja nemám žiadnu dôveru v vášho premiéra Matoviča, ktorý preukázateľne, preukázateľne obral štát na daniach v minulosti a neviem, či vy dôverujete, ale ja určite nedôverujem jeho vysvetleniu, že dokázal na aute Fabia prejazdiť 600 kilometrov denne. Ja si myslím, že v tomto mu nedôverujete ani vy. Takže ako opozičný poslanec logicky musím povedať, že ja tejto vláde nedôverujem a žiadnu dôveru jej určite vyjadrovať nebudem.
Smolíková, Eva, poslankyňa NR SR (2018-05-24):
Ďakujem pekne za slovo. Pani poslankyňa, veľa z vás sa tu opozičných poslancov zaoberá a podotýka, hlavne vy, dáva najavo vyjadrenie pána generálneho prokurátora Čižnára. Tak treba povedať to, že problémy, ktoré môžu sa vyskytnúť nielen v argorezorte, ale v každom jednom, určite, keď sú, tak nerieši ich len sám rezort, ale tam je treba aj spolupráca polície, prokuratúry a súdov. No ak pán generálny prokurátor prijal týchto ľudí, ktorých teda prijal, tak na druhej strane túto jeho aktivitu určite svojím spôsobom aj vítame a určite ju víta aj pani ministerka, veď to aj dokázala tým, že sa s ním 15. mája stretla. A pokiaľ ja viem, z toho stretnutia, ktoré sa nieslo naozaj v konštruktívnom duchu, tak vzišli z toho závery s tým, že ministerstvo pôdohospodárstva bude naozaj súčinné v spolupráci, bude predkladať všetky podklady, ktoré si pán generálny prokurátor a orgány činné v trestnom konaní, ak to bude treba, vyžiadajú a nerobili s tým nijaký, žiadny problém. A naozaj, len na základe individuálnych nejakých prípadov, prosím, nehovorme, že nič nefunguje, ale pozrime sa na to, čo funguje a čo je dobré. A už keď hovoríme toľko o tej talianskej mafii, tak ja dám len takú jednu otázku. Pokiaľ ja viem, oni tu už podnikajú pätnásť rokov. Za tých pätnásť rokov nebola aj SaS vo vláde? Ďakujem.
Tomanová, Viera, poslankyňa NR SR (2010-12-09):
Ďakujem pekne za slovo a ďakujem za trpezlivosť, pán predsedajúci. Pán poslanec Blanár, chcem poďakovať za to, ako ste pekne vysvetlili nález Ústavného súdu, keďže skutočne sa nejedná o zrovnoprávnenie nerovnakých podmienok z hľadiska výberu, ale zrovnoprávnenie podmienok z hľadiska podnikania. To je celý problém, ktorý v ústavnom náleze bol a váš návrh, ktorý podávate je úplne relevantný. Ja chcem len pripomenúť jednu vec a je mi ľúto, že ste to nespomenuli, že nedostatočne pripravená legislatíva v roku 2001 v zákone 416, kedy sa odovzdávali kompetencie, a to v oblasti sociálnych služieb a to s účinnosťou od 1. 4., 1. 7. 2002 a 1. 1. 2003 priviedla do krachu v roku 2010 63 obecných zariadení, pretože nebolo vyriešené ich financovanie. Vláda v roku 2010 musela vyčleniť viac ako 7 mil. eur na prevádzku týchto zariadení, aby mohli poskytovať naďalej starostlivosť. V tejto súvislosti chcem pripomenúť, že taktiež vláda vykryla všetky náklady súvisiace vyšším územným celkom i obciam s prevádzkovaním týchto zariadení. Aktívne sme prispievali dotáciami prostredníctvom ministerstva práce na to, aby sme riešili nedostatky z hľadiska financovania v pôsobnosti vyšších územných celkov a obcí. A vy teraz sa snažíte jedine vylepšiť podmienky pre neverejných poskytovateľov. Ja si vážim každého jedného poskytovateľa, či je verejný alebo neverejný, ale treba si uvedomiť aj určité špecifiká, pretože neverejnému poskytovateľovi nemôžete uložiť, že musí takúto službu zabezpečovať na rozdiel od verejných poskytovateľov.
Zelník, Štefan, poslanec NR SR (2017-12-06):
O treťom pozmeňujúcom návrhu pána poslanca Beblavého nemôžeme dať hlasovať, lebo bol schválený bod 12 spoločnej správy.
Pčolinský, Peter, podpredseda NR SR (2023-06-14):
Teraz v rozprave vystúpi pani poslankyňa Veronika Remišová.
Paška, Pavol, predseda NR SR (2014-04-02):
Pán poslanec Novotný.
Laurenčík, Milan, podpredseda NR SR (2021-12-07):
Pán poslanec Peter Pollák, nech sa páči.
Lazár, Ladislav, poslanec NR SR (2011-07-07):
Ďakujem pekne, pán podpredseda. Pán kolega Novotný, viete, celý čas myslím si, že my neodpútavame pozornosť, len poukazujeme na to, že akým spôsobom vznikal tento zákon, aké sú motívy vzniku tohto zákona, kto ho predkladá, kto ho pretláča a čo ho teoreticky môže viesť k tomu, že takýmto spôsobom ho pretláča. Narážame na to, že to je asi politicky nevhodné, ak to robia konkrétne osoby, tak ako sme to uviedli. Fakty, ktoré uvádzame, sú fanta, a nie sú to vymyslené údaje. A môžete zvyšovať hlas, môžete nás obviňovať, môžete vy odpútavať pozornosť, to je samozrejme vaše právo, ale jedna vec je pravda a nezmeniteľný fakt. Tento zákon určite nepomáha malým lekárnikom. Tento zákon určite povedie k tomu, že v konečnom dôsledku dôjde buď k zániku, alebo ku skúpeniu alebo odkúpeniu väčšími skupinami, resp. väčšími reťazcami lekární týchto malých lekární. A následne budú tieto veľké skupiny rozhodovať o tom, aký liek sa bude predávať, za koľko, akým spôsobom sa bude distribuovať v tejto distribučnej sieti. Čiže pacient sa v konečnom dôsledku stane rukojemníkom veľkých sietí lekární. A na to poukazujeme. A myslím, že v tom zákone je tam viacero faktov, ktoré potvrdzujú toto naše tvrdenie. A ja skutočne aj vzhľadom na to, že počúvam v pléne, a nielen to, čo hovoríme teraz nahlas tu, ale aj v zákulisí, si myslím, že tento zákon ešte napriek tomu, že má tisíc pripomienok, dostane ďalšie zásadné pripomienky tak, aby nepoškodzoval občanov Slovenskej republiky. Ďakujem pekne.
Šimečka, Michal, podpredseda NR SR (2024-02-16):
Ďakujem veľmi pekne. Dávam teraz slovo spravodajcovi, ktorého určil gestorský výbor pre zdravotníctvo, pánovi poslancovi Tomášovi Szalayovi. Nech sa páči.